TKS โบรกเชียร์ซื้อปรับเพิ่มกำไรปีนี้โต 52% พ่วงอัพราคาเป้าหมายเป็น 14.70 บ.
TKS โบรกเชียร์ซื้อปรับเพิ่มกำไรปีนี้โต 52% พ่วงอัพราคาเป้าหมายเป็น 14.70 บ.
22 มี.ค. 2564

บล.ฟินันเซีย ไซรัส ระบุในบทวิเคราะห์วันนี้(22มี.ค.64) ว่า บริษัท ที.เค.เอส. เทคโนโลยี จำกัด (มหาชน) หรือ TKS แนะนำ ซื้อ ปรับเพิ่มราคาเป้าหมายเป็น 14.70 บาท คาดธุรกิจโรงพิมพ์ปีนี้ไม่เป็นตัวถ่วงและสามารถพลิกมีกำไรได้ ขณะที่ส่วนแบ่งกำไรจาก SYNEX คาดยังเติบโตตาม Trend Digital 5G และ WFH ปรับเพิ่มกำไรปี 2564 ของ TKS ขึ้นเป็นโต 52% เทียบช่วงเดียวกันของปีก่อน
โดยจุดเด่นของ TKS ยังคงเป็นความถูกและเป็น Value Play ที่น่าสนใจประเมินว่าราคาหุ้นปัจจุบันของ TKS เสมือนได้ SYNEX ในราคาที่ถูกกว่าที่ควรเป็น 27% (หลังหัก Holding Discount 20% แล้ว) และเสมือนได้ธุรกิจโรงพิมพ์ของ TKS ฟรี